**Comhairle Contae Fhine Gall**

**POST MAR GHARDA TARRTHÁLA TRÁ**

**CÁILÍOCHTAÍ & SONRAÍ**

**1. DEA-CHÁIL**

Ní mór dea-cháil a bheith ar iarrthóir.

**2. SLÁINTE**

Caithfidh gach iarrthóir a bheith i riocht sláinte a léireodh go bhfuil ionchas réasúnach cumais acu go dtabharfaidís seirbhís rialta éifeachtúil.

**3. CÁILÍOCHTAÍ**

Teastas Garda Tarrthála Trá arna dhámhachtain ag Sábháilteacht Uisce na hÉireann, RLSS nó a chomhionann.
Ní mór d'iarratasóirí a bhfuil a Theastas Garda Tarrthála Trá le hathnuachan acu iarratas a dhéanamh.

**4. EARCAÍOCHT**

Féadfaidh údarás áitiúil a shocrú, mar gheall ar líon na ndaoine atá ag iarraidh cur isteach ar chomórtas, nós imeachta gearrliostaithe a dhéanamh. Cinnfidh an t-údarás áitiúil ó am go chéile, líon na ndaoine a dtabharfar cuireadh chun agallaimh dóibh, sna cúinsí seo, agus aird á thabhairt ar líon na bhfolúntas atá le líonadh.

Déanfar roghnú trí agallamh a dhéanann an t-údarás áitiúil nó a dhéantar thar a cheann. Beidh ar na hiarrthóirí triail gharda tarrthála a dhéanamh chomh maith. Beidh ar iarrthóirí aon chostais a thabhaíonn siad agus iad ag freastal ar an agallamh a íoc.

D’fhéadfadh go ndéanfaí painéil a fhoirmiú ar bhonn agallamh dá leithéid. Is féidir go ndéanfaí iarrthóirí a bhfuil a n-ainmneacha ar phainéal agus a shásaíonn an t-údarás áitiúil go bhfuil an cháilíocht a theastaíonn don phost acu agus go bhfuil siad oiriúnach seachas sin d’fhostaíocht, a fhostú laistigh de shaolré an phainéil de réir mar a eascraíonn folúntais chuí.

***Ceanglóidh an t-údarás áitiúil ar dhuine a dtairgtear fostaíocht dó/di, glacadh leis an bhfostaíocht sin laistigh de thréimhse nach mó na 6 seachtain agus má mhainníonn sé nó sí glacadh leis an bhfostaíocht laistigh den tréimhse sin nó tréimhse níos faide a d’fhéadfadh an t-údarás áitiúil a chinneadh dá lánrogha, ní fhostóidh an t-údarás áitiúil an duine sin.***

**5. CUR SÍOS AR AN bPOST**

Is é an dualgas atá ar Gharda Tarrthála Trá ná maoirsiú a dhéanamh ar ghníomhaíochtaí in áiteanna snámha poiblí i bhFine Gall d'fhonn timpistí báite a chosc agus seirbhís tarrthála éigeandála a chur ar fáil i gcás timpistí.

D'fhéadfaí tú a shannadh ar aon trá le linn do chuid fostaíochta.
D'fhéadfaí dualgais bhreise a shannadh ort ag duine ainmnithe arna cheapadh ag Comhairle Contae Fhine Gall agus d'fhéadfadh athrú teacht ar dhualgais ó am go chéile. Tabharfar liosta dualgas duit mar chuid de d'oiliúint ionduchtaithe.

**6. AN CINEÁL FOSTAÍOCHTA**

Post sealadach é seo agus d'fhéadfadh sé a bheith lánaimseartha nó páirtaimseartha le tosú an 5 Meitheamh 2021 agus le críochnú an 29 Lúnasa 2021.

**7. Láthair**

Tá an ceart ar cosaint ag Comhairle Contae Fhine Gall tú a chur ar dualgas ar thrá ar bith sa cheantar riaracháin.
Sannfaidh an WSDO trá agus sceideal ar gach Garda Tarrthála Trá gach seachtain.

**8. RÁTA PÁ**

Íocfar na hiarrthóirí a n-éireoidh leo ag íosphointe scála tuarastail Oibrithe Ginearálta, is é sin €13.25 an uair. Íoctar ráta difreálach deireadh seachtaine breise as a bheith ag obair ar an deireadh seachtaine.

Íocfar tuarastail ar bhonn coicíse trí aistriú creidmheasa chuig foras airgeadais. Déanfar asbhaintí reachtúla mar is cuí.